পোরবন্দরে ভয়াবহ দুর্ঘটনা! ভেঙে পড়ল হেলিকপ্টার

গুজরাত: গুজরাতের পোরবন্দরে ভেঙে পড়ল উপকূল রক্ষা বাহিনীর হেলিকপ্টার (Helicopter)। ঘটনায় মৃত ৩। আকাশেই আগুন লেগে যায় হেলিকপ্টারটিতে (Helicopter), আর তারপরেই ভেঙে পড়ে সেটি।

ইতিমধ্যেই ঘটনায় একটি ভিডিও ভাইরাল হয়েছে। যেখানে দেখা যাচ্ছে, অ্যাডভান্স লাইট হেলিকপ্টারটি ধ্রুব সশস্ত্র বাহিনীর ৩ সদস্যের নেতৃত্বে টহল দিচ্ছিল আকাশপথে। আর তারপর হঠাৎই আকাশেই লেগে যায় আগুন। ভেঙে পড়ে হেলিকপ্টারটি।

তবে কী কারণে আগুন লাগল? তা এখনও জানা যায়নি। ইতিমধ্যেই শুরু হয়েছে ঘটনার তদন্ত। ঘটনায় মৃতের সংখ্যা ৩। আহত একাধিক। ইতিমধ্যেই আহতদের স্থানীয় হাসপাতালে নিয়ে যাওয়া হয়েছে।

আরও পড়ুন: জাল পাসপোর্ট কাণ্ডে গ্রেফতার আরও ২

কিন্তু পুলিশের দাবি মৃত তিনজনের এখনো পর্যন্ত কোনো পরিচয় পাওয়া যায়নি। উল্লেখ্য, চার মাস আগেই সেপ্টেম্বরে তিনজন সদস্যকে নিয়ে পোরবন্দরের কাছে আরব সাগরে ভেঙে পড়েছিল অ্যাডভান্স লাইট হেলিকপ্টার এমকে তিন। ঘটনায় আহত হয়েছিলেন দুজন। কিন্তু পাইলট রাকেশ কুমার রানাকে খুঁজে পাওয়া যায়নি। অক্টোবরে তাঁর দেহ উদ্ধার হয় গুজরাত উপকূল থেকে। আর তার কয়েক মাস কাটতে না কাটতেই আবারও ঘটে গেল দুর্ঘটনা।

দেখুন অন্য খবর